ประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ ของส่วนราชการกรุงเทพมหานคร (ฉบับที่ 107)
ประกาศกรุงเทพมหานคร
เรื่อง
การแบ่งส่วนราชการภายในหน่วยงานและการกำหนดอำนาจหน้าที่
ของส่วนราชการกรุงเทพมหานคร
(ฉบับที่ ๑๐๗)
 

โดยที่คณะกรรมการข้าราชการกรุงเทพมหานครและบุคลากรกรุงเทพมหานครได้มีมติในการประชุม
ครั้งที่ ๘/๒๕๖๑ เมื่อวันที่ ๒๘ สิงหาคม ๒๕๖๑ เห็นชอบการปรับปรุงโครงสร้างการแบ่งส่วนราชการภายใน
การกำหนดอำนาจหน้าที่ และการกำหนดกรอบอัตรากำลังของสำนักพัฒนาสังคม เพื่อให้มีความเหมาะสมสอดคล้องกับภารกิจที่รับผิดชอบในปัจจุบัน

อาศัยอำนาจตามความในมาตรา
๖๐ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ให้ยกเลิกความในหมวด
๑๗ ข้อ ๒๙ และข้อ ๓๐ แห่งประกาศกรุงเทพมหานคร เรื่อง
การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร
ลงวันที่ ๓๑ ตุลาคม ๒๕๒๘ ซึ่งแก้ไขเพิ่มเติมโดยประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร
(ฉบับที่ ๕๗) ลงวันที่ ๑ เมษายน ๒๕๔๘ และ (ฉบับที่ ๘๗) ลงวันที่ ๓ กุมภาพันธ์ ๒๕๕๘
และให้ใช้ความต่อไปนี้แทน

หมวด ๑๗
สำนักพัฒนาสังคม
 

ข้อ
๒๙ สำนักพัฒนาสังคม มีอำนาจหน้าที่ดังนี้
๑.
ส่งเสริม สนับสนุนการดำเนินงานด้านพัฒนาชุมชนในทุกมิติ ทั้งด้านกายภาพและสิ่งแวดล้อม
เศรษฐกิจ สังคม อนามัย และจิตใจ
๒.
ส่งเสริมกระบวนการมีส่วนร่วม กระบวนการเรียนรู้ของชุมชนให้มีความเข้มแข็งตามหลักปรัชญาเศรษฐกิจพอเพียง
๓.
ประสานและสนับสนุนการดำเนินงานตามยุทธศาสตร์และนโยบายที่กำหนดโดยกำหนดเป็นแนวทาง
แผนการดำเนินการให้กับสำนักงานเขตหรือหน่วยงานที่เกี่ยวข้อง
๔.
ส่งเสริม สนับสนุนเกี่ยวกับการจัดหาและพัฒนาที่อยู่อาศัยโดยประสานความร่วมมือกับหน่วยงานราชการ
หน่วยงานของรัฐ รัฐวิสาหกิจ องค์กรอื่นของรัฐ มูลนิธิต่าง ๆ NGOs และองค์กรต่างประเทศ
๕.
บริหารจัดการโครงการที่อยู่อาศัยสำหรับผู้มีรายได้น้อย
๖.
ส่งเสริมให้บุคคลมีอาชีพและรายได้ที่มั่นคง
๗.
สร้างความเป็นธรรมและความเสมอภาคในการดำรงชีวิต คุ้มครอง และพิทักษ์สิทธิของบุคคล
๘.
ส่งเสริมและจัดสวัสดิการสังคมแก่ประชาชนในเขตกรุงเทพมหานคร โดยมุ่งเน้นการจัดสวัสดิการและการสังคมสงเคราะห์แก่เด็ก
สตรี ครอบครัว ผู้สูงอายุ คนพิการ ผู้ด้อยโอกาสและผู้ประสบปัญหาทางสังคม
๙.
จัดสวัสดิการในรูปของสถานสงเคราะห์ บ้านพักฉุกเฉิน ศูนย์คัดกรองช่วยเหลือผู้ด้อยโอกาส
ศูนย์สร้างโอกาสเด็ก เพื่อจัดสวัสดิการและให้การสงเคราะห์รองรับการช่วยเหลือและแก้ไขปัญหาอย่างเป็นระบบ
๑๐.
เป็นศูนย์ข้อมูลสารสนเทศและพัฒนาระบบสารสนเทศด้านการพัฒนาทรัพยากรมนุษย์และสังคมของกรุงเทพมหานคร
๑๑.
ปฏิบัติงานอื่นตามที่ได้รับมอบหมาย
ข้อ
๓๐ สำนักพัฒนาสังคม มีส่วนราชการ ดังต่อไปนี้
๑.
สำนักงานเลขานุการ มีอำนาจหน้าที่ดังนี้
(๑.๑)
งานสารบรรณและธุรการทั่วไปของสำนัก
(๑.๒)
งานช่วยอำนวยการและงานเลขานุการของสำนัก
(๑.๓)
งานบริหารทรัพยากรบุคคล
(๑.๔)
งานการเงิน และการบัญชี
(๑.๕)
งานบริหารงบประมาณ
(๑.๖)
งานพัสดุ
(๑.๗)
งานนิติกรรมและสัญญา
(๑.๘)
งานประชาสัมพันธ์และเผยแพร่กิจกรรมของสำนัก
(๑.๙)
งานดูแลอาคาร สถานที่ และยานพาหนะ
(๑.๑๐)
ปฏิบัติงานร่วมกับ หรือสนับสนุนการปฏิบัติงานของส่วนราชการอื่นที่เกี่ยวข้องหรือได้รับมอบหมาย
๒.
กองนโยบายและแผนงาน มีอำนาจหน้าที่ดังนี้
(๒.๑)
วิเคราะห์ จัดทำนโยบาย และแผนปฏิบัติราชการของสำนัก
(๒.๒) ประสาน เร่งรัด ติดตาม และประเมินผลการปฏิบัติราชการของส่วนราชการในสังกัดสำนัก
(๒.๓)
ดำเนินการเกี่ยวกับการฝึกอบรมและพัฒนาบุคลากรด้านการพัฒนาสังคมของสำนักและสำนักงานเขต
(๒.๔) ศึกษา วิเคราะห์ พัฒนา ผลิตเอกสาร คู่มือ
และสื่อการเรียนรู้สำหรับโครงการฝึกอบรมของสำนัก
(๒.๕)
สร้างเครือข่ายการพัฒนาบุคลากรด้านการพัฒนาสังคม
(๒.๖)
เป็นศูนย์ข้อมูลสารสนเทศและพัฒนาระบบสารสนเทศด้านการพัฒนาทรัพยากรมนุษย์และสังคมของกรุงเทพมหานคร
(๒.๗)
กำหนดแนวทางในการจัดระบบ การสำรวจ การจัดเก็บการประมวลการใช้ประโยชน์
และการพัฒนาระบบข้อมูลสารสนเทศด้านสวัสดิการสังคม
(๒.๘)
ปฏิบัติงานร่วมกับ หรือสนับสนุนการปฏิบัติงานของส่วนราชการอื่นที่เกี่ยวข้องหรือได้รับมอบหมาย
๓.
สำนักงานการพัฒนาชุมชน มีอำนาจหน้าที่ดังนี้
(๓.๑) ส่งเสริม สนับสนุนการดำเนินงานด้านพัฒนาชุมชนในทุกมิติ
ทั้งด้านกายภาพและสิ่งแวดล้อม
เศรษฐกิจ สังคม อนามัย และจิตใจ
(๓.๒)
ส่งเสริม สนับสนุนให้มีแผนแม่บทด้านการพัฒนาชุมชน กำหนดรูปแบบแนวทางในการดำเนินงานพัฒนาชุมชน
(๓.๓)
ดำเนินการจัดระเบียบชุมชน สนับสนุนการเสริมสร้างศักยภาพของมนุษย์ ชุมชน
และพัฒนากลุ่มต่าง ๆ ในชุมชน
(๓.๔)
ส่งเสริมกระบวนการมีส่วนร่วมและกระบวนการเรียนรู้ตั้งแต่สถาบันครอบครัวจนถึงระดับชุมชนให้มีความเข้มแข็งตามหลักปรัชญาเศรษฐกิจพอเพียง
(๓.๕)
สร้างเครือข่ายการดำเนินงานด้านการพัฒนาสังคมในทุกระดับ
(๓.๖)
สร้างกลไกในการติดตามการพัฒนาชุมชนตามแนวทางศาสตร์พระราชา
(๓.๗)
ส่งเสริมและสนับสนุนการจัดทำระบบมาตรฐานชุมชน
(๓.๘)
การจัดทำและพัฒนาระบบข้อมูลเพื่อการบริหารจัดการชุมชน
(๓.๙)
พัฒนา ปรับปรุง แก้ไข ระเบียบ กฎหมาย แนวทางปฏิบัติที่เกี่ยวข้องกับการพัฒนามนุษย์ชุมชนและสังคม
(๓.๑๐)
ส่งเสริม สนับสนุน และช่วยเหลือในการจัดหาและพัฒนาที่อยู่อาศัยสำหรับประชาชนและผู้มีรายได้น้อย
(๓.๑๑)
ประสานและสนับสนุนการดำเนินงานตามยุทธศาสตร์และนโยบายที่กำหนดโดยกำหนดเป็นแนวทาง
แผนการดำเนินการให้กับสำนักงานเขต หรือหน่วยงานที่เกี่ยวข้อง
(๓.๑๒)
ส่งเสริมและพัฒนาเศรษฐกิจการเงิน ส่งเสริมวินัยการออม การบริหารรายได้ของตนเอง
ครอบครัว และชุมชน
(๓.๑๓)
ส่งเสริมการจัดตั้งกองทุนไปจนถึงสถาบันการเงินชุมชน ส่งเสริมและพัฒนาการจัดตั้งกองทุนที่เกี่ยวข้องกับเศรษฐกิจชุมชน
และกองทุนตามนโยบายรัฐบาล
(๓.๑๔)
บูรณาการการทำงานสนับสนุนและประสานการปฏิบัติงานของสำนัก สำนักงานเขตและส่วนราชการที่เกี่ยวข้อง
ภาคเอกชน ภาคประชาสังคม
(๓.๑๕)
จัดทำแผนพัฒนาที่อยู่อาศัยสำหรับประชาชนกรุงเทพมหานคร
(๓.๑๖)
แนะนำ ช่วยเหลือประชาชนผู้มีรายได้น้อย เกี่ยวกับการพัฒนาที่อยู่อาศัยและประสานจัดหาที่อยู่อาศัย
(๓.๑๗)
ส่งเสริมสนับสนุนเกี่ยวกับการจัดหาและพัฒนาที่อยู่อาศัย โดยประสานความร่วมมือกับหน่วยงานราชการ
หน่วยงานของรัฐ รัฐวิสาหกิจ องค์กรอื่นของรัฐ มูลนิธิต่าง ๆ NGOs และองค์กรต่างประเทศ
(๓.๑๘)
บริหารจัดการโครงการที่อยู่อาศัยสำหรับผู้มีรายได้น้อย
(๓.๑๙)
จัดทำและกำหนดนโยบายด้านที่อยู่อาศัยสำหรับรองรับสังคมผู้สูงอายุ
(๓.๒๐)
ปฏิบัติงานร่วมกับหรือสนับสนุนการปฏิบัติงานของส่วนราชการอื่นที่เกี่ยวข้องหรือได้รับมอบหมาย
๔.
สำนักงานการส่งเสริมอาชีพ มีอำนาจหน้าที่ดังนี้
(๔.๑)
ส่งเสริมอาชีพและพัฒนาอาชีพ
(๔.๒)
จัดหาตลาดแรงงานเพื่อสร้างรายได้ให้แก่คนในชุมชน
(๔.๓)
ช่วยเหลือและแก้ไขปัญหาด้านการเกษตร
(๔.๔)
ส่งเสริมและพัฒนาการสร้างผลิตภัณฑ์ชุมชนจากภูมิปัญญาท้องถิ่น
(๔.๕)
การพัฒนาระบบเศรษฐกิจชุมชน
(๔.๖)
ประสานการจัดหาแหล่งเงินทุนและช่องทางการจำหน่าย
(๔.๗)
ส่งเสริมกิจกรรมทางการตลาด
(๔.๘)
ส่งเสริม สนับสนุนด้านวิชาการ เทคโนโลยี และให้คำปรึกษา แนะนำการนิเทศแก่โรงเรียนฝึกอาชีพกรุงเทพมหานครและศูนย์ฝึกอาชีพ
(๔.๙)
การพัฒนาหลักสูตรการฝึกอบรมวิชาชีพระยะสั้น
(๔.๑๐) พัฒนาสมรรถนะข้าราชการครูและบุคลากรทางการศึกษากรุงเทพมหานครในการฝึกอบรมวิชาชีพ
(๔.๑๑)
สนับสนุนการฝึกอบรมวิชาชีพแก่หน่วยงานที่เกี่ยวข้อง
(๔.๑๒)
ดำเนินการตามกฎหมายว่าด้วยการส่งเสริมและการพัฒนาฝีมือแรงงานและกฎหมายอื่นที่เกี่ยวข้อง
(๔.๑๓)
ปฏิบัติงานร่วมกับ หรือสนับสนุนการปฏิบัติงานของส่วนราชการอื่นที่เกี่ยวข้องหรือได้รับมอบหมาย
๕.
สำนักงานสวัสดิการสังคม มีอำนาจหน้าที่ดังนี้
(๕.๑)
ส่งเสริมและจัดสวัสดิการสังคมแก่ประชาชนในเขตกรุงเทพมหานครโดยมุ่งเน้นการจัดสวัสดิการและการสังคมสงเคราะห์แก่เด็ก
สตรี ครอบครัว ผู้สูงอายุ คนพิการ ผู้ด้อยโอกาส และผู้ประสบปัญหาทางสังคม
ให้สามารถช่วยเหลือตนเองได้ตามศักยภาพ และได้รับสวัสดิการสังคมขั้นพื้นฐานอย่างทั่วถึง
(๕.๒)
ส่งเสริมความเข้มแข็งและพัฒนาศักยภาพให้แก่กลุ่มเด็ก เยาวชน สตรีและครอบครัว
ผู้ด้อยโอกาส คนพิการและผู้สูงอายุ ให้ได้รับการพัฒนาคุณภาพชีวิตที่ดีตามความเหมาะสม
(๕.๓)
จัดสวัสดิการในรูปของสถานสงเคราะห์ บ้านพักฉุกเฉิน ศูนย์คัดกรองช่วยเหลือด้อยโอกาส ศูนย์สร้างโอกาสเด็ก เพื่อจัดสวัสดิการและให้การสงเคราะห์
รองรับการช่วยเหลือและแก้ไขปัญหาอย่างเป็นระบบ ตามความจำเป็นพื้นฐานอย่างเหมาะสม
(๕.๔)
ส่งเสริมการพัฒนาเด็กและเยาวชน การจัดวางระบบและกำหนดเกณฑ์มาตรฐาน ส่งเสริมและสนับสนุนการดำเนินงานของศูนย์พัฒนาเด็กก่อนวัยเรียนในพื้นที่กรุงเทพมหานคร
ตามที่กฎหมายกำหนด
(๕.๕)
ดำเนินงานด้านการป้องกันและแก้ไขปัญหาความรุนแรง ปัญหาการตั้งครรภ์ในวัยรุ่น
และการป้องกันแก้ไขปัญหาการค้ามนุษย์ สตรี และเด็ก ตามกฎหมายที่เกี่ยวข้อง
(๕.๖)
จัดสวัสดิการและให้การสงเคราะห์ตามระเบียบกรุงเทพมหานครและกฎหมายว่าด้วยการส่งเสริมการจัดสวัสดิการสังคม
กฎหมายว่าด้วยการคุ้มครองผู้ถูกกระทำด้วยความรุนแรงในครอบครัว
กฎหมายว่าด้วยการส่งเสริมและประสานงานสถาบันครอบครัว กฎหมายว่าด้วยการคุ้มครองคนไร้ที่พึ่ง
กฎหมายว่าด้วยความเท่าเทียมระหว่างเพศ กฎหมายว่าด้วยการควบคุมการขอทาน กฎหมายว่าด้วยการคุ้มครองเด็ก
กฎหมายว่าด้วยหอพัก กฎหมายว่าด้วยการส่งเสริมการพัฒนาเด็กและเยาวชน กฎหมายว่าด้วยการป้องกันและปราบปรามการค้ามนุษย์
กฎหมายว่าด้วยการป้องกันและแก้ไขปัญหาการตั้งครรภ์ในวัยรุ่น และกฎหมายอื่นที่เกี่ยวข้องกับเด็กและเยาวชน
กฎหมายว่าด้วยผู้สูงอายุ กฎหมายว่าด้วยการส่งเสริมและพัฒนาคุณภาพชีวิตคนพิการ
และกฎหมายอื่นที่เกี่ยวข้อง
(๕.๗)
สนับสนุนการดำเนินงานร่วมกับทุกภาคส่วน ทั้งหน่วยงานภายในและภายนอก ภาคเอกชน
ภาคประชาชน และเครือข่ายองค์กรสวัสดิการสังคมทุกระดับ
(๕.๘)
งานการประชุม งานเลขานุการคณะกรรมการ คณะอนุกรรมการและคณะทำงานตามกฎหมายที่เกี่ยวข้อง
(๕.๙)
ปฏิบัติงานร่วมกับ หรือสนับสนุนการปฏิบัติงานของส่วนราชการอื่นที่เกี่ยวข้องหรือได้รับมอบหมาย

ทั้งนี้
ให้มีผลตั้งแต่วันถัดจากวันประกาศในราชกิจจานุเบกษาเป็นต้นไป[๑]


ประกาศ
ณ วันที่ ๓๐ ตุลาคม พ.ศ. ๒๕๖๑
พลตำรวจเอก
อัศวิน ขวัญเมือง
ผู้ว่าราชการกรุงเทพมหานคร


พัชรภรณ์/จัดทำ
๒๑
มกราคม ๒๕๖๓

[๑]
ราชกิจจานุเบกษา
เล่ม ๑๓๕/ตอนพิเศษ ๓๑๖ ง/หน้า ๑๒/๑๑ ธันวาคม ๒๕๖๑